Pa vas ná hy glo tweejarige doodslaanFoto: SAPD/Facebook Lt.kol. André Traut, woordvoerder van die polisie, het gesê die man is Donderdagaand in hegtenis geneem nadat polisiebeamptes inligting van gemeenskapslede opgevolg het. Die polisie is verlede Vrydag na die Hanover Park-daghospitaal ontbied nadat ŉ tweejarige dogtertjie na die hospitaal gehaas is en met haar aankoms dood verklaar is. Die polisie is ingelig dat die dogtertjie vermoedelik deur haar pa doodgeslaan is. Volgens Traut sal die pa binnekort in die Athlone-landdroshof verskyn op aanklag van moord.